ming030890/wiki-yue-high-quality huggingface dataset:
高爾機體

動物細胞結構圖解。①核仁 ②細胞核 ③核糖體 ④囊泡 ⑤糙面內質網 ⑥高爾機體 ⑦細胞骨架 ⑧光面內質網 ⑨粒線體 ⑩液泡 ⑪細胞質 ⑫溶酶體 ⑬中心粒
高爾機體（英文：Golgi body）是真覈細胞入面嘅一種細胞器。佢屬於細胞嘅一組膜，專門收集同包住唔同嘅嘢，例如酵素同埋激素。呢啲膜形成咗好似一堆平板嘅扁囊噉，一部份嘅扁囊成日走甩咗去質膜度，一旦掂到質膜，就會將佢入面有嘅嘢排出細胞。高爾機體係1898年畀意大利解剖學家卡米路·高基（Camillo Golgi）發現嘅。高爾機體嘅主要功能係處理細胞膜、溶酶體或者內體上面同埋細胞整出嚟嘅蛋白質，將佢哋分到唔同嘅地方。
高瀨和楠

高瀨和楠（1999年8月6號—）係日本足球員，司職守門員，效力FC東京。
體育係...

《體育係...》（About Sports）係香港電視娛樂製作嘅體育資訊節目，主要報道香港同海外體育最新動態。
節目初頭係由2016年4月7號到10月1號禮拜一到五夜晚19:30-20:00喺ViuTV播，同年10月3號到2017年3月31號調去深夜00:15－00:45播，到2017年4月3號開始改名做《體育係...300》，縮短到5分鐘，改去19:55-20:00播。由2017年5月28號開始，增加逢禮拜日下晝15:00－16:00時段，用返《體育係...》個名播。
節目主持係王宗堯、譚淇淇、梁穎瑜、陳安立、黃奕晨、鄭穎翹、鄧洢玲、張嘉殷。運動主持就有謝德謙、陳偉豪、紀嘉文、黃曉盈、劉知名、劉慕裳、余翠怡、施寶盛、仇多明、黃耀富、陸俊彥、蘇伊俊、呂麗瑤、Hiddy Bobo、吳天麗、何顥麟。
體育中心南站

體育中心南站 (廣州)：廣州市珠江新城旅客自動輸送系統入面嘅其中一個車站。
東風公司站：規劃嗌過體育中心南站，武漢地鐵3號線同埋武漢地鐵9號線嘅中轉站。
體育中心南總站：珠海公交一個巴士總站。
體育中心站

體育中心站 (廣州)：廣州地鐵1號綫嘅車站。
體育中心站 (珠海)：珠海有軌電車1號綫嘅車站。
體育中心站 (佛山)：高明有軌電車1號綫嘅車站。
體育中心南站 (廣州)：珠江新城旅客自動輸送系統嘅車站，規劃早期嗌過體育中心站。
市體育中心站：鄭州地鐵1號綫嘅車站。
體育中心站 (天津)：天津地鐵5號綫嘅車站。
體育中心站 (千葉)：千葉都市單軌電車2號線嘅車站。
體育中心站 (大連)：大連地鐵2號綫嘅車站。
體育世界

體育世界 (無綫電視)：香港無綫電視嘅體育欄目。
體育世界 (廣東電視台)：廣東電視台體育頻道嘅節目。
體育世界 (中國中央電視台)：中國中央電視台嘅體育欄目。
體育、演藝、文化及出版界功能界別

體育、演藝、文化及出版界功能界別，簡稱體演文出界，係香港立法會一個功能界別，選民嚟自政府指定嘅體育、藝術、電影、出版或電視相關團體。
阿裕尼地鐵站

阿裕尼地鐵站（英文：Aljunied MRT Station，代號EW9）係星加坡地鐵東西線嘅其中一個站，喺星加坡本島芽籠規劃區。
阿蘭加西亞

阿蘭·基布利奧·路德維施·加西亞·佩雷斯（西班牙文：Alan Gabriel Ludwig García Pérez；1949年5月23號—2019年4月17號）係秘魯律師同政治人，喺1985年至1990年同2006年至2011年期間出任秘魯總統。
卸任總統之後，佢被指喺總統任期內受賄，2019年4月17號佢喺臨俾差人拉之前開槍自殺。
阿蘭輝茲

阿蘭輝茲（西班牙文：Aranjuez）係西班牙馬德里自治區一座城，住6萬人。
阿虫

阿虫同佢嘅漫畫。
阿虫（1933年8月8號—2018年8月11號），原名嚴以敬（Yim Yee King），畫水墨小品，諷刺時弊嘅漫畫家。
喺廣州出世同讀小學，後尾移居香港，成屋企人就逼喺深水埗一個牀位，由於生活貧困，讀咗兩年中學就開始出來做工，做過學師仔、小販、礦工。由19歲開始。喺報館做細嘅時候，無師自通，創作水墨小品，喺六、七十年代嘅香港報刊雜誌風行廿幾年，名噪一時。1984年移民美國。
阿蟬普女子高等中學

阿蟬普女子高等中學（আজিমপুর উচ্চ বালিকা বিদ্যালয়）係孟加拉國一間中學同預科中學。間學校喺達卡嘅阿蟬普（Azimpur），係1957年公務員福利會（Welfare Association of Government Employees）開嘅。
1999年計，學校有學生2700同學系82。除咗公開試成績好之外，亦出名文化活動。唔少大活動或全國敎育活動響呢度搞，就好似孟加拉奧林匹克數學比賽（Bangladesh Mathematics Olympiad）。2007年佢搞過Bhasha Protijog，慶祝佢金禧年同團圓。

史
1956年，有啲知識份子決定搞間高中畀女仔。1957年1月16號就開第一堂，當時校長卡士岩波阿埋（Kazi Ambor Ali），就係學校發展嘅靈魂。1995年，校園開多間學院，叫阿蟬普女子學院（Azimpur Girls’ College）。1999年，學院同學校就合一做一間機構。
全校有學生2800人，先生71人。家下校長係何士尼阿拉碧金（Hosne Ara Begum）。成間嘢有一棟樓、一個大操場，同一個校長宿舍。
阿西莫夫

阿西莫夫（Isaac Asimov，1920年1月2號—1992年4月6號）係喺俄羅斯出世嘅美國化學博士同科幻作家。
阿西莫夫嘅想像力好豐富，思維嚴密。佢嘅短篇小說出人意表，結局直到最後一個字先出現；長篇小說氣勢磅礡，探索人類、社會、時間、空間、物理定律等問題。渠筆下嘅主角雖然理性，但總係有血有肉。佢嘅機械人好有人性。
佐治盧卡斯嘅星球大戰深受銀河帝國三部曲同基地三部曲影響。為表示敬意，一啲細節亦向書中取材。
阿蘭孔

阿蘭孔（西班牙文：Arancón）係西班牙索里亞省嘅一條村，人口約莫有1百。
阿衡

阿衡係商國官名，地位等於後宰相。商開國之臣伊尹做阿衡，輔助成湯伐夏王紂，成為天子。所以，阿衡又係伊尹代稱。
阿衡，阿係倚，衡係平咁。
陰間使者

《陰間使者》（韓文：블랙，英文：Black），係韓國OCN喺2017年10月14號播嘅連續劇，由金弘善導演同埋崔蘭編劇。
陰陽師

陰陽師（日文假名おんみょうじ、おんようじ），日本官職之一，陰陽竂內做事，負責占卜、呪術、祭祀、堪輿、天文、曆法等事宜。陰陽就陰陽五行，日本叫陰陽道。當時民間做類似嘅人，叫聲聞師。
陰謀論

1美金銀紙上邊嘅「全知之眼」。有人認為呢個係美國國父同光明會之間有瓜葛嘅證據。呢一種觀點，被視為一種常見嘅陰謀論。
陰謀論係未有證據嘅𢬿來解釋某啲嘢嘅理論，通常包含指控牽涉事件嘅人或組織有不可告人嘅秘密，尤其是涉嫌犯法或者害人嘅依郁。多數陰謀論都係針對政府或者第啲有權勢嘅人或組織，提出嘅見解同普遍接受嘅史實唔啱。「陰謀論」呢個叫法，通常都係貶義。
陰道炎

陰道炎係種婦科病，即係陰道發炎，可以跟成因細分做細菌性陰道炎、念珠菌性陰道炎同滴蟲性陰道炎。
陰軼

陰軼（?—?），新野人，東漢光武皇后陰麗華係渠曾祖姑。陰軼個妹係漢和帝第一任皇后－孝和陰皇后。永元十四年（103年），陰皇后被廢，陰軼被流徒到廣東合浦，直到永初四年（110年）先至賜歸。
陰門陣

陰門陣，又叫做婚人厭炮，係中國人用女人嘅陰部、月經、屎尿等等嘅嘢企圖令敵方槍砲同法術失靈嘅方法；與之相對嘅有陽門陣。

大明
喺播州之役，有少數民族女人除衫，嘗試令明軍嘅火砲射唔中。
明末民變，崇禎九年，張獻忠軍攻擊李覺斯、劉大鞏守嘅滁州，姦殺村落數百名女性之後，將佢哋斬頭、暴露下體，相信可以令官軍嘅火炮失靈。守軍慘不忍睹，奇怪嘅係火炮咁啱故障，李覺斯就擺幾百桶屎出嚟，又咁啱火炮回復正常，李覺斯就以為破解咗陰門陣。
崇禎十四年，李自成軍攻梁嗰陣，將幾百個女人掉轉插入泥土，暴露下體，火炮咁啱發生問題，守軍陳永福就命令士兵唔着衫點炮，另一說係用相同樣數量嘅裸體僧侶做陽門陣反擊。

大清
第一次鴉片戰爭嗰陣，楊芳奉命到廣東作戰，又話洋人嘅火炮可以打中陸地嘅我軍，必定有善用邪術嘅人，於是係噉收集婦女用嘅屎塔。之後嘅太平天國同義和團都有用到陰門陣。

緬甸
2021年，該國政局動蕩，示威處處，軍隊出動鎮壓。有人周圍掛起女人底衫褲，阻嚇前進嘅士兵，皆因當地中、老年男人迷信呢啲嘢「污糟」，喺下面經過會搞到行衰運。
陰陽

陰陽，又叫兩儀，係傳統中國文化入面兩個互相對立嘅代表形象，分別係陰同陽，本來意思就係暗同光，但逐漸變出好多唔同意思，好似黑同白、下同上、女同男等等。
陰間

陰間（英文：underworld / netherworld）係好多神話同宗教裏面都有、存在喺人界下面嘅世界，通常畀人描繪成係死者嘅靈魂會去嘅地方。
陰道

陰道前三分之一處黏膜層（mucosa）褶皺，或稱陰道皺褶（Vaginal rugae）。
陰道係一條圓管狀，連起子宮同外面世界嘅通道。係雌性哺乳動物同某啲雌性無脊椎動物嘅生殖管道，亦即係孲𤘅子出世要經過嘅地方，亦係用嚟接受雄性生殖細胞或者精子。
喺女人度，陰道排經血（月經產物）出嚟，同埋性交用。
陰部

陰部可以指某人嘅整副生殖器官，或者佢部分生殖器官同部分泌尿系統嘅總稱。個詞有時亦都會用於其他動物身上。

現代科學用詞
陰部（又名「生殖器」）分為外陰部（又名「外生殖器」）同內陰部（又名「內生殖器」）兩個部分，各個性器官一刀切噉劃分入其中之一。
粗略噉講，外陰部包括睇得到嗰啲，男人嘅只有陰莖（雖然部分位於骨盆腔）同埋陰囊（但係唔計佢包住嘅「餡」［睾丸、附睾同部分輸精管］），女人嘅係陰阜、大陰唇、小陰唇、前庭大腺同陰蒂——統稱陰户（又名「陰門」）；其餘嘅一律歸入內陰部；詳情載於條目「男性生殖系統」同「女性生殖系統」；同以上黐埋一齊，不過同性唔相干嘅器官，並冇包括在內。

一般文質用詞
「陰部」／外陰指男女用嚟屙尿同性交嘅身體部位，睇得見又摸得着（包括陰囊之內嘅嘢［可以隔住層皮感受得到］，重有陰道口同尿道口）嘅先計，意思同上節所述嘅「外陰部」雖然接近，但係唔一樣。內陰主要指女人陰道。
詞義同「陰部」相同嘅有私處、下體、前陰、下陰、「陰」／男陰／女陰同「私」／男私／女私。
下身同下部可以指陰部或者人軀體嘅下半部。
陽具、陽物同陽道可以指成個男性陰部或者單指陰莖。
文言用字「勢」（同埋與之對應嘅方言俗寫「屌」，以及「屌」嘅假借字「鳥」）、「鞭」、那話兒、根器、「行貨」、下截、臊根同屪，都可以指男人陰部。
男細蚊仔嘅陰部可以戲稱作「小雞」。
牝、牝户、陰溝、產門、產户同玉户可以指女人陰部；用於科學嘅「陰户」同「陰門」亦都喺文學上通用。

廣府話口頭語
今時今日，被粵人視為粗口嘅「㞗」、「𡳞」同「𨳍」都經常用嚟泛指已經成熟嘅男人陰部或者單指陰莖；以前，「賓周」同「脧脧」並唔粗俗，重要帶啲稚氣，解屬於細孥仔，未發育嗰種；一樣要加字，先至指明到係只計陰莖定係成個陰部都算。有理論話「𨳍」本來齋指膥袋，「㞗」淨係等於陰莖。不過現代人用「㞗」、「𡳞」、「𨳍」、「脧脧」同「賓周」五者時，都唔多講究，一般會當以上嘅通通可以互換嚟指陰莖，或者整個男陰，而且唔分老嫩。男人整個陰部可以用兜嘢表示，亦有「大兜」同「細兜」嘅形容方法。然而，啲人一想準確傳意，就實揀書面語。
至於意思為整個女人陰部嘅「閪」，意思清晰，以前老少咸宜。不過，而家啲人甚至忌諱將個字用作童語同中性詞，有時會講塊嘢來代表。要意思準確時，都係會用書面語。
唔粗俗而要靠輔助消息嚟表明所指嘅兩性通用詞語，係「嗰度」同「下面」；要指明屬於男定係女嘅話，就分別用「弟弟」（di4 di2）同「妹妹」（mui4 mui2）。

南北同詞異義
舊陣時，巴子喺中國北方可以解女陰，係粗口；而南方有啲細蠻子會用佢嚟指男陰，頗幼稚。
鮨科

鮨科（Serranidae），係輻鰭魚綱鱸形目嘅一個科嘅魚，現存大約有65個屬450個品種，包括石斑。
鮑魚菇

鮑魚菇（粵拼：baau1 jyu4 gu1；學名：Pleurotus cystidiosus）係側耳科側耳屬嘅真菌類植物兼食用菇。

樣
同鮑魚有20～30%似，但大過杏鮑菇。
鮜門站

鮜門站（「鮜」字讀后，粵拼：hau3 mun4 zaam6）係中國廣東汕尾嘅火車站，2013年12月28號啟用，喺海豐鮜門鎮紅源村嘅324國道入面，深汕高速公路鮜門收費站西邊1.1km位（324國道嘅K730+770標記位）。
佢既係深汕特別合作區一車站，又係廈深鐵路嘅車站。
鮣科

鮣科（Echeneidae），係輻鰭魚綱鱸形目嘅一個科嘅魚，現存有3個屬。
鮑魚刷

鮑魚刷係種刷頭似鮑魚嘅刷，有唔同種類，有啲用嚟清潔馬桶，刷頭形狀比起普通嘅刷更易刷乾淨馬桶嘅暗角位，又或有啲用嚟摤乾淨一啲頑固嘅廚具碗碟污漬。
如果一個人頭髮剪得好短，亦可形容佢係鮑魚刷。
鮟鱇屬

鮟鱇屬（學名：Lophius）係鮟鱇目鮟鱇科嘅其中一個屬。
鮟鱇科

鮟鱇科（學名：Lophiidae）係輻鰭魚綱鮟鱇目嘅其中一個科。
鮑里斯波爾國際機場

鮑里斯波爾國際機場（IATA代碼：KBP；ICAO代碼：UKBB）係烏克蘭一個機場，喺鮑里斯波爾，近住基輔。
鮑魚

鮑魚（英文：Abalone，英國叫做Ormer），古時叫鰒，又叫鏡面魚、九孔螺、明目魚、將軍帽，係一種海生軟體動物，屬於腹足綱鮑科嘅單殼海生貝類。棲石質河岸，以藻類做食糧。
鮑魚除咗係海中嘅軟體動物之外，亦係中國傳統嘅名貴食材，古時叫鰒魚，山珍海味嘅一種。漢朝王莽就鍾意食鰒魚。曹操鍾意食鰒魚，曹操死後，曹植曾向徐州刺史臧霸要二百隻來祭祀。鮑魚通常喺水溫度比較低嘅海底出產。出產地有日本北部、中國東北部、北美洲西岸、南美洲、南非、澳洲等地。公認最佳產地係日本（乾鮑）同墨西哥（罐頭鮑）。

食用
以鮑魚入饌
鮑魚係四大海味：鮑、參、翅、肚嘅首位。種類繁多，有少部份鮑魚新鮮急凍，亦有製成罐頭，或曬製成乾貨。當中乾鮑按一斤重量有幾多個分為「十頭」、「八頭」等，十頭即係指一斤內有十個。頭數越少，鮑魚越大，亦越昂貴。另外，台灣同中國大陸「斤」嘅定義有分別。喺台灣一台斤係600公克。喺大陸，一市斤係500公克。都係叫「十頭」嘅鮑魚喺大陸會較細，唔少台灣人因此誤會大陸商店呃秤。
上等鮑魚多數會製成乾鮑，當中一種叫做「溏心鮑魚」。「‎‎溏心」係指乾鮑中心部份呈唔凝結嘅半液體狀態，將乾鮑煮到中心部份黏黏軟軟，入口時質感柔軟同有韌度，要製作溏心鮑魚需要經過多次曬乾嘅程序。鮮鮑魚並無溏心。新鮮鮑魚多數以清蒸方式處理。
台灣產嘅九孔（Holiotis diversicolor supertexta）又叫台灣珍珠鮑魚、台灣鮑魚、九孔（Taiwanese abalone）。
鮟鱇魚

鮟鱇魚，又寫做安康魚，係輻鰭魚綱一類嘅魚，生物學上叫鮟鱇目，下面有18個科。鮟鱇魚屬硬骨魚，多數喺深海海底生活。
鮟鱇魚係日本菜用到嘅一種魚，除咗魚肉，亦會食魚肝，鮟鱇魚肝更畀人叫做「海底鵝肝」。
鶴野有紗

鶴野有紗 ，係日本嘅一個女藝人同埋配音員。
鷂形

鷂形係兩組鄰邊都分別一樣長嘅四邊形。如果四條邊都一樣長，就會係菱形。因為睇落形狀係紙鷂，所以叫鷂形。
鶴邊軍民路

鶴邊軍民路（粵拼：hok6 bin1 gwan1 man4 dou6）係中國廣東省廣州市嘅一條馬路，喺白雲區嘅夏茅村同鶴邊村入邊，成條馬路東西走向。西邊從廣花一路開始，一直去到東邊嘅106國道嗰頭。

敘述
全長1.2公里，闊10米，雙向2車道。
鶴野太貴

鶴野太貴（1990年9月4號—）係日本足球員，司職中場，效力過水戶蜀葵。
鶺鴒

鶺鴒係一類雀，生物學分類叫鶺鴒屬（學名：Motacilla），亦係鶺鴒科一個屬，有13個品種。
鶴齡街

鶴齡街（英文：Hok Ling Street），係香港九龍馬頭角嘅一條馬路，由木廠街開始，去到馬頭角道，條街嘅長度唔夠100米，係「馬頭角十三街」之一。
鶺鴒科

鶺鴒科（學名：Motacillidae）係鳥綱雀形目一個科，下有5個屬，包括鶺鴒屬。
麥莉希拉

麥莉希拉（Miley Cyrus，1992年11月23號—）係美國歌手同演員，憑住演出青春劇《樂壇Teen后》而出名。
麥蓋提

麥蓋提（維吾爾文：مەكىت ناھىيىسى‎‎）係中國新疆喀什地區嘅一個縣。
麥蔚宜

麥蔚宜（Esther Louise McVey，1967年10月24號—）係英國保守黨政治人。2018年1至11月做就業及退休保障大臣。
麥芽糖餅

麥芽糖餅，簡稱麥芽餅，係香港懷舊小食，用竹籤挑麥芽糖，再用兩塊梳打餅夾住，而家只有大澳呢類旅遊景點先至有得賣。
麥覺理島

麥覺理島係個喺澳洲嘅世界遺產，登錄喺聯合國教科文組織嘅世界遺產名錄。
麥芽糖

麥芽糖（粵拼：mak6 ngaa4 tong2）所指嘅係一種用麥芽整嘅糖漿。化學上含麥芽醣。
普遍嘅麥芽糖喺烹調時加入咗蔗糖，先至由白色變為金黃，去增加色香味。
傳統鄉下小食，用二糖麥芽醣整成，光澤金黃色、半透明、有黏性、軟滑麥香味。
麥芽醣

麥芽醣（粵拼：mak6 ngaa4 tong4，英文：Maltose），又寫麥芽糖，醣一種，雙醣一種。麥芽醣可以由麥芽糖提煉出來，因此有依個名。

化學性質
麥芽糖分子統構
麥芽醣屬雙醣，白色針狀統晶，易溶於水，而非常見金黃色且末統晶嘅糖膏，無蔗糖咁甜。一種還原醣，同酵母發酵變為酒精，同稀硫酸共熱，變為葡萄糖，經常拎來入藥。
麥芽醣可由飯中嘅澱粉加上唾液澱粉酶嘅催化作用得到。
麥英豪

麥英豪（粵拼：mak6 jing1 hou4；1929年7月15號—2016年11月28號）係中國大陸嘅考古學家，廣東番禺（今日嘅廣州市番禺區）人。1958年10月加入中國共產黨，期間做過全國歷史文化名城保護專家委員會委員、廣州市文物管理委員會副主任同埋廣州博物館名譽館長。
佢從1953～1980年代連續卅年喺農田做考古工作，發掘咗南越國木構水閘遺址同南漢二陵等遺址，重有份參加過起西漢南越王博物館同埋南越王宮博物館啲設施。佢寫嘅《西漢南越王墓》喺1995年攞咗夏鼐考古學研究成果一等獎；1998年攞咗全國文物文博系統先進工作者嘅榮譽；2000年攞咗鄭振鐸王冶秋文物保護獎個人獎；2003年攞咗全國五一勞動獎章。
2016年11月28號16:45（UTC+8），佢喺廣州因病冇得醫而過身，終年87歲。
Disc

Disc (樂隊)：美國已經解咗散嘅樂隊，喺1997~1999年入過娛樂界。
Disc (雜誌)：英國嘅一本音樂雜誌。
Discman

Discman（ディスクマン）係日本索尼公司（SONY）喺1984年所推出嘅一個流動CD播放器產品，第一部機即係同年10月發表嘅D-50（北美型號叫做D-5），1997年10月到1998年3月響日本用CD Walkman。

概要
Sony CDP-101
1979年7月1號，索尼成功推出第一部卡式帶機TPS-L2之後開始響世界各地出名；跟住之後就好多人成日用呢樣嘢聽歌。1980年代開始，索尼同飛利浦一齊發表CD規格之後，即以見識到CD唱片喺未來嘅潛力，於是打算開發新產品取代1982年10月推出嘅CDP-101；由於佢主要係替代家用音響嘅關係，因此1984年推出嘅第一部Discman係四隻CD盒嘅大細。雖然Discman嘅聲音質素好過早前嘅卡式帶機，而且攞住部機出街聽歌換碟都幾方便；不過間中郁下佢都會跳綫，因此索尼開始全力研究防震技術改善問題。
1992年5月，索尼推出第一部3秒防跳操作嘅Discman D-515，然之後一路追加防震級數。不過為咗慳番成本，幾年之後便由日本轉去馬來西亞製造，入門產品同配件（應用軟件唔計）全部係中國大陸製造。
1999年7月1號，索尼推出20週年紀念機D-E01 / D-EJ01，佢用咗全新嘅G-PROTECTION防震技術，配搭兩粒香口膠叉電加上兩粒鹼性電芯便可以聽62個鐘，原裝大眼仔EL綫控連耳筒可支持CD-TEXT技術（顯示歌名、歌手名、曲目經過時間、總長度、唱碟名），亦係最後一部日本製造嘅產品。
2003年4月，為咗吸引MP3用戶嘅喜好，索尼公司開始發表ATRAC CD Walkman，用家可以用原裝軟件SonicStage將CD、MP3數碼音樂檔案通過燒錄技術記錄到一隻普通嘅CD-R / RW入面，佢最多可收錄490首歌（ATRAC3plus 48kbps，一首歌四分鐘計算）。
Discogs

Discogs係Discographies嘅簡寫，係一個專門收集音樂音頻文件嘅網站同資源眾包數據庫，資源包括商業發布、促銷、盜版同冇標籤嘅各種音樂文件。Discogs而家擁有超過8百萬嘅發行唱碟，接近490萬音樂藝術家，超過1百萬間唱片公司，由346,000貢獻者提供服務，因為不斷有用戶喺網站加入新嘅或之前未列入嘅音樂專輯，呢啲數字仲增長緊。
Discord

Discord係一個VoIP（英文：Voice over IP）、即時通訊同數碼發行嘅平台。用戶可以透過語音、視像、文字訊息、媒體、文件喺私人聊天或者社群頻道進行溝通。Discord可以喺Windows、macOS、Android、iOS、iPadOS、Linux同埋喺網頁瀏覽器上面執行。

評價
2016年5月，喺呢個軟件發布一年之後，湯姆·馬克斯幫PC Gamer雜誌撰寫咗一篇文章，形容Discord係最好嘅網絡實時通話軟件。 喺同年8月，生活黑客雜誌讚 Discord 嘅界面好易用，以且平台嘅兼容性強。
Dirk Brouwer

Dirk Brouwer（1902年9月1號—1966年1月31號）係荷蘭一個天文學家，喺萊頓大學讀書。
Dirinon

Dirinon係法國嘅一個市鎮，位置喺布禮斯大區嘅菲尼斯泰爾。
首長級公務員

首長級公務員（Directorate civil servants）係指做緊香港公務員首長級薪級（Directorate Pay Scale）第1至第8點（或同等薪點）高級職位嘅公務員。決策局嘅常任秘書長係目前最高職級嘅首長級薪級第8點（D8）職位。香港史上，英屬時期嘅布政司同回歸初期嘅政務司司長係公務員之首，職級屬於首長級薪級第10點。
香港政府規定，作為管理層嘅首長級公務員人數唔超過整體公務員編制人數嘅百分之一，開設首長級公務員常額或編外職位，都需要得到立法會人事編制小組委員會同財務委員會批准。首長級公務員享有私人秘書職系嘅支援服務，同時享有度假旅費津貼福利，以每12個月為一個周期最多申請一次。
部分首長級公務員職位會進行公開招聘或者內部聘任，唔一定由內部晉升。部門首長、副署/處長、助理署/處長部份職位會由同等職級嘅政務職系或行政職系首長級人員出任。

首長級第四級(D4)
斜體代表後面嘅職位唔屬於呢個職系，但多數由呢個職系出身嘅公務員晉升。

首長級第三級(D3)
斜體代表後面嘅職位唔屬於呢個職系，但多數由呢個職系出身嘅公務員晉升。

首長級第二級(D2)
斜體代表後面嘅職位唔屬於呢個職系，但多數由呢個職系出身嘅公務員晉升。
首都高速道路

首都高速道路（日文：首都高速道路／しゅとこうそくどうろ Shuto Kōsoku dōro */?）係日本首都圈度嘅收費高速公路網絡，由首都高速道路株式會社營運同維修。而家總共有24條路線，總長337.8公里（209.9英里）。
首都高速都心環狀線

都心環狀線（日文：都心環状線／としんかんじょうせん Toshin Kanjō-sen，路線C1）係日本東京都首都高速道路系統嘅一條路線。呢條路線環繞千代田區、中央區同港區，全長14.8公里（9.2英里）。都心環狀線服務東京中心地帶之餘，亦係首都高速道路放射路線嘅起點。

歷史
都心環狀線喺1962至1967年間起。喺2009年，有提案建議拆咗啲高架橋，搬條高速公路落地底。
2020年5月，首都高速道路株式會社獲批准將神田橋JCT同江戶橋JCT之間1.8公里嘅路段搬去地底。2021年5月10號永久閂咗吳服橋同江戶橋出入口之後開始施工，預計2040年財政年度搞掂。

交匯處一覽
由江戶橋JCT起順時針方向嘅交匯處一覽。成條公路都係喺東京都。
首陀羅

首陀羅（梵文：शूद्र Śūdra），又叫做「戍陀羅」，係印度教種姓之一，代表顏色係黑色，地位極之低。佢哋係由被雅利安人打敗嘅達羅毗荼人組成，包括農民、高級傭人同工匠等等，係印度人口最多嘅種姓，大約佔咗總人口50%。
首里

首里係琉球國國都，畀日本統治後，已經併咗入那霸市。
首露王陵站

首露王陵站係釜山－金海輕軌沿線嘅一個架空車站，喺韓國慶尚南道金海市外洞（韓文：내외동），韓文副站名係「金海衛生所」（김해보건소）。

車站結構
站體係2面2線側式月台嘅架空車站，等車月台有月台幕門，並有2個出口。

史
2011年9月16號：落成啟用。
香

廟中忌香。
香係拜神用品，用木粉加香料整到一條條，有粗有幼，有直有打圈，拜神嗰陣用火點著，令佢出煙。
中國古時，有用香來計算時間。例如一炷香忌時間，只能好粗略噉計時，因為香忌粗幼、長短、空氣忌流動都會影響燃燒忌時間。
黃泥涌峽道

黃泥涌峽道（英文：Wong Nai Chung Gap Road），係香港黃泥涌峽一條馬路，由司徒拔道、寶雲道同大坑道交界開始，去到深水灣道、大潭水塘道同淺水灣道交界。
黃泥涌水塘公園

黃泥涌水塘公園，香港公園之一，遊樂場之一，喺黃泥涌大潭水塘道，英文叫Wong Nai Chung Reservoir Park。行政上歸南區。設施有緩跑徑、健身徑、划艇公園。前身係黃泥涌水塘，一八九九年用到一九八六年。而家由康樂及文化事務署管。
黃泥涌峽

黃泥涌峽（英文：Wong Nai Chung Gap），係香港港島灣仔區一個坳，喺聶高信山同渣甸山之間，海拔250米，交匯黃泥涌峽道、淺水灣道、深水灣道、大潭水塘道同布力徑五條路。
黃泥涌峽天橋

黃泥涌峽天橋係香港1號幹線一部份，係條連住香港仔隧道跑馬地出口同堅拿道天橋南面嘅行車天橋，全程4線雙程分隔，日常生活多數當係堅拿道天橋一部份。
黃泥涌市政大廈

黃泥涌市政大廈，嚮香港島跑馬地市中心，毓秀街2號，即係成和道近源遠街。黃泥涌市政大廈係香港政府建築物綜合大廈。標準規格即係樓下三層係室內街市同大排檔熟食中心，第3樓全層係黃泥涌公共圖書館，之上各層係室內運動場同球場。
黃泥涌

黃泥涌（Wong Nai Chung），又寫黃坭涌，係香港一地，亦係一涌，亦係一村。佢喺香港島中部北面，因爲黃泥涌有跑馬場之故，亦叫跑馬地。因西面有墳場，所以西人亦叫快活谷。村都拆咗好耐，而涌係變咗寶靈渠。
黃泥涌喺香港未開埠之前，屬新安縣地。而地勢平坦，係島上兩笪大平地之一，另一笪喺香港仔。所以有人在此耕田成村，是爲黃泥涌村。村地原屬香港大族鄧氏，租地畀當地人耕田。英人來港之後，同村人買地。因爲英人收地，令佢失去收租之地，所以鄧氏曾經告上新安縣衙。英人收地後，將下環嘅墳地，移到黃泥涌西部。亦都將黃泥涌峽田地嘅水疏通，填高成跑馬地，卽今日叫快活谷馬場。
黃泥涌公共圖書館

黃泥涌公共圖書館（英文：Wong Nai Chung Public Library）係香港一間公共圖書館，喺黃泥涌市政大廈三樓。
黃泥墩水塘

黃泥墩水塘係香港一座小型水庫，喺元朗大欖郊野公園入面，大欖涌水塘嘅北面。呢個水塘喺偏僻位置，好少有人嚟，距離元朗楊家村最少有半個鐘路程，沿路可以睇到受法例保護嘅豬籠草。
1960年代，政府為咗增加大欖涌水塘供水量而將附近河流截流，引水到大欖涌水塘，令元朗中游以下水量大減，影響農民灌溉，所以當局另闢四個灌溉水塘，黃泥墩水塘就係其中一個。水塘容量約12萬立方米，為八鄉同十八鄉嘅農民畀到灌溉用水。
黃頁地圖

黃頁地圖（YP Map）係電訊盈科（香港黃頁出版商）出嘅香港網上地圖，1999年由電訊盈科前身香港電訊推出。
黃頌明

黃頌明（英文：Yuri Wong Chung Ming，1988年3月20號—），綽號小明，係香港女演員，2017年開始係無綫電視自由身女藝員，兼big big channel旗下嘅KOL，2021年正式加入無綫電視。佢係順利天主教中學同埋香港演藝學院戲劇學院2012年藝術學士（榮譽）嘅畢業生，主修表演。佢已經結咗婚。
黃飛鴻之英雄有夢

《黃飛鴻之英雄有夢》（英文：Rise of the Legend），係2014年香港同中國電影，由周顯揚執導，洪金寶、彭于晏、王珞丹、井柏然主演。
黃頴灝

黃頴灝，香港親中派政治人，2023年香港區議會選舉後被政府委任做區議員。
香港街馬

香港街馬（英文：Hong Kong Streetathon）係香港一項街頭馬拉松賽事，2014年開始每年搞，而家已經係繼渣打香港馬拉松之後全香港第二大規模嘅長跑賽事。
香港街馬嘅比賽路線都係喺九龍東（主要範圍係觀塘區），賽事類型主要分為10公里跑（2019年改做8公里跑）同半馬拉松（2015年開始）兩種。
香港蜻蜓

香港雖然地少人多，但濕地資源相當豐富，而佢哋亦都係眾多蜻蜓同豆娘嘅棲息地。自1854年第一個蜻蜓記錄開始，香港已記錄咗 112 種蜻蜓，當中重有3種係香港特有，同埋有1種係科學界首次被發現嘅品種。
香港蜻蜓研究響1850年代開始，Baron de Selys Longchamps 就響1854年發現咗香港嘅第一個蜻蜓品種：方帶幽蟌。

生態地位
蜻蜓同豆娘既係捕獵者，亦係獵物。佢哋會捉任何比佢細隻嘅昆蟲：例如蚊同烏蠅嚟食。而雀鳥，青蛙等亦都會捉佢哋嚟食，對維持生態平衡係好重要嘅。佢哋嘅數量亦都係濕地水質嘅指標。
香港蟹類

香港位於亞熱帶範圍，海岸線又長，所以有好多唔同物種嘅熱帶同溫帶嘅水生動物棲息。淨係蟹類就已經好多元化，現時粗略估計大約有 300 個物種（Lee & Leung，1999年）。根據Dai & Yang（1991年）響中國海洋作詳細嘅記錄，中國海洋蟹類有成 800 種咁多，而香港嘅蟹種大約佔咗中國嘅三成，其中最重要嘅係梭子蟹科、方蟹科同沙蟹科，淨係每一科都超過 20 種。
蟹同蝦、龍蝦一樣，都係屬於甲殼綱、十足目嘅動物（即係「10隻腳」，意思係有1對螯同4對步行足咁解）。蟹身被頭，胸，甲覆蓋，唔同物種有唔同嘅形狀。腹部同口器就收喺頭胸甲之下。部分只係潮下帶生活嘅物種，最後一對係足（第四對步行足）結構就好似槳葉咁，係用嚟幫助游水。
蟹嘅甲殼闊度因物種而唔同，由幾毫米（角眼切腹蟹，Tmethypoecoelis ceratophora）到 25 厘米（巨大擬濱蟹，Pseudocarcinus gigas）都有。蟹類嘅生境好多元化，廣泛分布喺唔同嘅水陸環境，包括淡水、鹹淡水、海洋生境。現時香港嘅蟹類資料重未齊全（尤其係海洋蟹類），所以日後可能重會有新物種出現。
招潮蟹嘅一種（Uca pugnax）

蟹嘅生態、商業價值
蟹類（尤其係相手蟹類），係香港紅樹林嘅重要組成部分。佢哋主要食爛嘅紅樹樹葉、種子同樹枝，又會捉昆蟲、蠕蟲嚟食，甚至會捉其他蟹仔嚟食，所以佢哋可以消耗好多紅樹枯葉，形成重要嘅能量流動鏈。仲有，佢哋挖洞嘅行為亦可以令紅樹樹根四周空氣變得流通。同時，蟹類亦係八爪魚﹑墨魚﹑雀鳥﹑甚至紅頰獴、水獺等動物嘅獵物。
唔少蟹都可以攞嚟食，有啲重有商業價值，梭子蟹科就係其中一種，包括著名嘅鋸緣青蟹（Scylla serrata），同其他游水蟹，例如遠海梭子蟹（Portunus pelagicus）等物種。方蟹科嘅中華絨螯蟹（Eriocheir sinensis）就係出名嘅大閘蟹，響中國水域生長，另一種同大閘蟹好似樣嘅日本絨螫蟹（Eriocheir japonicus）亦可以響香港水域搵到。
香港表演場地

香港表演場地嚟講，香港城中表演，大型場地，大多數由香港政府包辨，當中大多歸康樂及文化事務署管。不過亦有私人場地，當中以九龍灣國際展貿中心至出名。中小型亦不計其數。過去有更多戲院，專做大戲，如今已經式微，只淨低新光戲院。
政府場地，好似香港大會堂、香港文化中心、香港體育館、伊利沙伯體育館同埋油麻地戲院咁，就歸為全港大型場地。而次大型嘅，好似沙田大會堂、荃灣大會堂、屯門大會堂、葵青劇院、元朗劇院、高山劇場咁，就算做社區演藝場地。而同類再細啲有西灣河文娛中心、上環文娛中心、牛池灣文娛中心、大埔文娛中心同埋北區大會堂。場地設備齊全。
有啲大型表演，有夠多人睇，會喺政府大球場，又或者搵笪大爛地。西九龍文化區，有再新啲，好似戲曲中心咁。
香港浸會大學有大學會堂，做咗好多年表演場地。
各地社區會堂、學校等，都可睇成表演場地，只係設備無咁齊全。有啲公園都有露天劇場，都可以用來表演。
地方傳統做神功戲，以求合境平安，會喺就近搵笪吉地做，唔少亦會喺波地。
香港街道以他地命名一覽

下列係香港街道，以他地命名。一覽如下：
呢個表唔完整，歡迎加料。
龔自珍

龔自珍（1792年8月22號—1841年9月26號），字璱人，號定盦。曾字爾玉 ，曾更名易簡，字伯定，再更名鞏祚。大清大官，浙江仁和人。清中後思想家、文學家。
龘䶛䨻䆉

《龘䶛䨻䆉》（粵拼：daap6 laat6 bang6 baa6），又叫《達拉崩吧》（粵拼：daat6 laai1 bang1 baa6）係首喺2017年3月25號喺bilibili發表嘅歌。原唱係虛擬歌手洛天依同言和，兩把聲都係用合成軟件VOCALOID嚟整。首歌係講緊一個勇者去打低惡龍嘅童話故仔，而個勇者個名叫龘䶛䨻䆉。

名
呢首歌紅嘅地方除咗佢洗腦嘅旋律之外，啲人名同地方名都係首歌嘅特色之一。喺首歌入面出現過嘅名都係用咗好多好生僻嘅字砌出嚟嘅，下面列咗首歌入面出現過嘅名：
勇者：龘䶛䨻䎱㸞蚮䡶䴞䴝䯬䬛䰕㹚（普通話同音字：達拉崩吧幫特北迪布朵必盧翁）
巨龍：㱎䖘䵈䶁䘔䶑䘓鋱䩳䵷㒪䪉䉥（普通話同音字：昆圖庫塔卡提考特蘇瓦西拉松）
公主：䥸䝟䳮䟑䎘䫱䉷䰯䕈䟐䬝（普通話同音字：米婭莫拉蘇娜丹妮謝莉紅）
王國：䥰龘䰕䘋㽌䇁䵄䵻䬛蟿䆉㖀城（普通話同音字：蒙達魯克硫斯伯古必奇吧勒城）
龜

龜，又叫烏龜，係一種爬行類動物，係冷血嘅，即係佢哋嘅體溫隨周圍環境而變化。有啲龜住喺地面，有啲住喺海裏面。身上生有好硬好韌嘅殼，有啲識得縮頭縮腳，有啲仲識合埋個殼。
龜鱉目（testudines）包括而家重響度同埋絕咗種嘅物種，最早已知嘅龜係 2 億 5 千萬年前左右出現，比蜥蜴、蛇更加古老。

粤語其他意思
喺二十世紀六、七十年代，坊間有人覺得香港警察裝束同烏龜外形似似哋，於是混為一談。
龔開

龔開（粵拼：gung1 hoi1，1221年—1305年）係中國宋末元初嘅畫家，字聖予，號翠岩，人稱髯龔、老髯等，喺江蘇淮陰出世。
龔開身高八尺，為人沉靜，被形容似古畫仙人劍客。龔開人喺盛年，南宋被蒙古勢力鯨吞。龔開所在地係歷代兵家必爭之地，龔開銳意建功立業，可惜唔得志。至1279年起南宋滅亡。龔開隱居，以賣畫為生，借繪畫宣洩對元朝統治嘅憤懣，例如《鍾馗擊鬼》、唐瘦馬，代表作《瘦馬圖》。其後隱士生活、山水畫、佛教題材，代表作《中山出遊圖》卷等。
龔開所畫作品《中山出遊圖》中嘅鍾馗嫁妹
龜井繪里

龜井繪里 （粵拼：gwai1 zeng2 kui2 lei5），係日本嘅一個女演員。

拍過嘅作品一覽
呢個表唔完整，歡迎加料。
龔靜儀

龔靜儀（Athena Kung），香港建制派大律師，曾經推出一啲法律通識書籍，亦擔任過一啲唔同嘅社會公職，近年不時喺港人講地同橙新聞等親中派嘅媒體發表政見。

早年經歷
佢喺1992年喺香港城市大學法律系畢業，1993年喺香港大學完成法律深造文憑，然後喺1994年中開始喺香港執業。

政治立場
佢嘅政治立場偏向親中派，曾經形容《蘋果日報》反中亂港，鼓勵香港法律系學生爭取中國內地嘅發展機會，又質疑香港大律師公會以政治立場掛帥，同埋形容喺香港逃犯條例爭議期間爭取民主嘅人士係黑暴分子。喺國際關係層面，佢又不時指控外國干預中國內政。
佢亦支持北京未經諮詢同香港人同意，強行訂立嘅《香港國安法》。喺蘋果日報同壹週刊停刊事件後，有啲香港市民為咗記錄歷史，將超過200萬蘋果嘅報導文章保留備份上載，龔靜儀就聲稱咁做違反《國安法》。
另外，喺東京奧運嗰陣，佢甚至批評支持港隊，強調香港人身份嘅市民，係爭取港獨同分離主義，建議香港警察國安處介入拘捕。
龜兔賽跑

由亞科·拉咸繪製嘅《龜兔賽跑》插畫，1912年。
《龜兔賽跑》（英文：The Tortoise and the Hare），係《伊索寓言》裏面嘅一個故仔，呢個故事教訓我哋，驕傲就會失敗，而努力唔放棄就一定會成功。

故事
好耐之前，有隻兔仔見到烏龜爬得好慢，就故意嘲笑佢重串佢噉話：「不如我哋賽跑吖」。烏龜諗咗陣，就答應咗。
第二日朝早，兔仔同烏龜嘅比賽開始喇。一出發，兔仔就好似一支箭噉衝咗出去，好快就將烏龜遠遠拋離，連影都唔見。兔仔心諗：「烏龜夠膽同我賽跑，真係天大嘅笑話。橫掂佢爬得咁慢，我就瞓一陣覺起身再跑，我都實贏到佢」。於是，兔仔就坐低喺一樖大樹底下自在噉瞓著咗。
烏龜雖然爬得好慢，但係佢都好盡力向住終點向前爬，冇停低休息過。過咗一陣又一陣，終於離終點越嚟越近。
兔仔醒咗，發現已經係黃昏，突然醒起同烏龜賽跑緊，於是急忙向住終點去跑。可惜為時已晚，無論佢幾咁搏命噉跑，亦都趕唔上已經到達終點嘅烏龜。兔仔非常羞慚愧，後悔莫及，從此唔敢再嘲笑其他人喇。
龜井芳子

龜井芳子 ，係日本嘅一個女藝人同埋配音員。
Luzenac

Luzenac係法國嘅一個市鎮，位置喺阿列日。
Lätta

Lätta（瑞典文「變輕」嘅意思，喺瑞士曾經叫Linea）係Upfield（英文：Upfield (company)）旗下賣人造牛油嘅嘜頭。Lätta喺1984年同1987年分別喺瑞典同德國上市，而家已經擴展到芬蘭、丹麥、愛沙尼亞、奧地利、斯洛文尼亞、法國、瑞士、盧森堡同荷蘭。Lätta同其他Upfield旗下嘅Blue Band（英文：Blue Band (brand)）、Becel（英文：Becel）一樣，都係喺威登堡嘅聯合利華人造牛油工廠生產，年產過10萬噸。
Lätta原本係屬於聯合利華，但喺2018年7月2日，投資公司KKR（中文：科尔伯格-克拉维斯-罗伯茨）收購咗聯合利華麵包搽醬部門，並以Upfield Holdings嘅名義經營。
一盒喺德國販賣嘅原味Lätta半脂人造牛油
Ly-Fontaine

Ly-Fontaine係法國嘅一個市鎮，位置喺埃納。
Lyas

Lyas係法國嘅一個市鎮，位置喺阿爾代什。
Lychrel 數

Lychrel數係指一個自然數，將佢同佢逐個數位調轉嗰個數加埋，並重複迭代呢個過程，最後都形成唔到迴文數嘅自然數。「Lychrel」呢個字嘅來源係Wade Van Landingham將佢女朋友個名Cheryl做字母換位（但係多咗個'L'）。
Luzoir

Luzoir係法國嘅一個市鎮，位置喺埃納。
Lyons-la-Forêt

Lyons-la-Forêt係法國嘅一個市鎮，位置喺厄爾。
Luyères

Luyères係法國嘅一個市鎮，位置喺奧布。
Luzech

Luzech係法國嘅一個市鎮，位置喺奧斯坦尼大區嘅洛特。
LASIC原則

LASIC原則係由星加坡學者李國權同埋提出Ernie G. S. TEO，關於金融科技嘅5個成功要素，包括：低邊際利潤（Low margin），輕資產（Asset light）, 可擴張（Scalable），創新（Innovative）同埋易於跟從法規（Compliance easy）。
呢套原則最初係根據Alipay同埋M-pesa兩間早期比較成功嘅金融科技公司嘅經驗，喺2015年被提出之後，就被唔少學者廣泛引用作為金融科技研究嘅理論基礎（Google Scholar顯示被引用超過400次）。隨著金融科技嘅發展（例如係加密貨幣），亦有學者根據唔同嘅情景，對呢套理論提出修訂，驗證或者擴充。

唔同學者對LASIC原則嘅補充
喺純網路銀行，網上微型信貸同埋加密貨幣交易所嘅領域裡面，都有學者指出成功嘅金融科技公司，會同時提供唔同服務比客人，全面照顧客人唔同嘅需要。因此，有學者提出服務多樣性（Variety）作為金融科技嘅另一個成功要素。
另外，有啲學者覺得，金融科技做到透明，先可以吸引到客戶，達到成功，所以就加入咗透明（Transparency）一點。

加密貨幣交易所
由於喺加密貨幣嘅使用情景入面，充斥著唔同意見，除咗法規上唔係個個國家接受之外，社會上對加密貨幣嘅認可亦有爭議，所以有學者就將『跟從』細分做法規同埋社會規範兩個層面。
有啲學者覺得，基於加密貨幣價值波幅可以好大，要交易所真正做到低邊際利潤薄利多銷並唔容易，加上加密貨幣交易所好多時候除咗提供基本交易功能，亦有唔同優惠，甚至係類似存款利息嘅回報，所以將『低邊際利潤』變成『低用戶負擔』，並細分為『財務支出』同埋『財務得益』兩個層面。
LALA世界

《LALA世界》係香港組合Boy'z嘅第一隻音樂專輯，喺2003年4月9號推出；之後喺6月推出第二版，加收翻唱容祖兒嘅《我的驕傲》。
LED燈

LED燈係種燈，用LED發光，雖然光度比普通燈膽同慳電膽低好多，但係壽命同發光效率都高好多。
LAW霸女神

《LAW霸女神》（英文：Law and Graces）係香港電視廣播有限公司製作嘅法律資訊節目。由森美、戴祖儀、賴彥妤、魏韵芝、王嘉慧主持，由香港時間2023年4月6號到4月28號逢禮拜四到五22:30－23:05喺翡翠台播放。每集節目會請一位嘉賓上去講下唔同情境嘅法律疑問。
LED數碼陣迾

LED數碼陣迾係由一尐LED珠仔按某種規則鬭成數碼形狀嘅電丁。啲珠仔某一極一般肯佮成一條極腳抻出來，按照佮嘅腳唔同分得成兩種：佮陰極，佮陽極。前者佮腳(COM)接低，啲LED接高就亮；後者反之。
實際使用中仲要佮埋譯鐖（譬如4511片）使，等啲二進制碼好轉成對應LED腳嘅編號、跟住燃出對應數碼。
香雲紗

香雲紗（粵拼：hoeng1 wan4 saa1），原名響雲紗（hoeng5 wan4 saa1），係珠江三角洲一特產同廣州傳統絲綢嘅撈稿。佢曾經係古中國史上身價最高嘅絲綢。
呢種衫料因為着咗之後，行路嗰時成日響/saː/聲而改成噉嘅名。佢嘅質地好難整皺，着喺身好涼爽兼易清洗。雖然1930年代期間喺東亞同東南亞一帶風靡一時，但隨住歐美地區出嘅人造絲織品流入嘅關係，令香雲紗逐漸式微。後嚟因為中式服裝重出江湖而逐漸成為時尚新產品。
從2008年開始，香雲紗已經成為中華人民共和國嘅非物質文化遺產。
香雪道

香雪道（Hornsey Road）係條馬路，嚮香港島半山區薄扶林郊野公園同扯旗山東邊山腰，舊山頂道北邊、干德道南面，近己連拿利交界有個入口。路上有間英基學校協會開嘅小學同幼稚園，附近有唔少豪宅包括曉峰閣。
香香麵包

香香麵包（英文：Heung Heung Bread）係香港麵包生產商，只做批發，規模曾經係全香港第二大（排嘉頓後面），2023年8月底執笠。

簡歷
1966年香香餅家開業，工場喺堅尼地城爹核士街地舖，有做生產、批發同零售。到1997年由於工場所處嘅大廈重建，所以就喺黃竹坑黃竹坑道18號瑞琪工業大廈購置咗7,000平方呎嘅廠房，改名香香麵包，專做麵包批發。
2023年8月頭，香香麵包表示因為缺乏人手等問題，會喺月底結業。
香鼬

香鼬（Mustela altaica），又叫山鼬，係鼬屬嘅哺乳動物。香鼬原產東亞到中亞一帶嘅山區，包括哈薩克、西藏、蒙古、西伯利亞等地。
馬場悠

馬場悠（1986年10月4號—）係日本足球員，司職後衞，效力過岡山綠雉，金澤薩維根，山口雷法，奈良倶楽部，及MIO Biwako Shiga。
馬場東大馬路

馬場東大馬路（葡文：Avenida LESTE DO HIPÓDROMO）係澳門花地瑪堂區一條主要馬路，呢條路由高利亞海軍上將大馬路、黑沙環新街、馬場海邊馬路開始一路去到馬場北大馬路為止。

意外
2018年3月25號朝早十點幾，警察同消防局處理馬場東大馬路美蓮大廈火燭嗰時，響馬場東大馬路同勞動節大馬路交界嘅紅綠燈位發生一單電單車撞行人嘅意外，六十三歲嘅澳門男人揸重型電單車撞到行緊過馬路嘅六十八歲澳門女人，阿婆瞓咗響度受傷，交通警同消防救護員上前了解情況，將阿婆送院治理。由於現場當時實施臨時交通管制，單嘢究竟係衝燈定有人亂過馬路，就要等交通廳進一步調查。
馬場典子

馬場典子（1977年5月4號—）係日本足球員，踢後衞，曾經喺2001～2002年間為日本女子足球代表隊出場5次。
馬場

馬場係一種用嚟養馬嘅牧場，亦可以係進行馬術表演或賽馬嘅比賽場地。
馬場憂太

馬場憂太（1984年1月22號—）係日本足球員，司職中場，效力過FC東京，千葉JEF聯，山形山神，東京綠茵，及Daejeon Citizen。
馬場大亨Online

馬場大亨Online係一隻已經結束營運嘅香港網上遊戲，喺2001年11月由新先科技推出，並且喺2002年3月底喺中國推出。
遊戲由《馬場大亨》同埋《馬場大亨2000》原班團隊製作，依照香港賽馬真實情況設計，符合香港嘅賽馬同埋投注系統。

遊戲特色
關於賽馬相關嘅元素，玩家可以為馬匹配、進行訓練、製作馬具、出賽，落注買馬。另外，遊戲入面仲有一套大型嘅仿真社區同埋家具裝修系統，玩家可以同其他人互動同埋按自己嘅喜好裝修自己喺遊戲入面嘅屋企。

手機版推出
2018年，Alta Multimedia得到授權推出手機版，但係喺2019年11月授權合約完結後，再次結束營運。
馬場富美加

馬場富美加 ，係日本嘅一個女演員。

拍過嘅作品一覽
呢個表唔完整，歡迎加料。
La Folie

La Folie係法國嘅一個市鎮，位置喺卡爾華多斯。
La Forêt-du-Temple

La Forêt-du-Temple係法國嘅一個市鎮，位置喺卡勒茲。
La Fosse-Corduan

La Fosse-Corduan係法國嘅一個市鎮，位置喺奧布。
La Folletière-Abenon

La Folletière-Abenon係法國嘅一個市鎮，位置喺卡爾華多斯。
La Forest-Landerneau

La Forest-Landerneau係法國嘅一個市鎮，位置喺布禮斯大區嘅菲尼斯泰爾。
La Forêt-de-Tessé

La Forêt-de-Tessé係法國嘅一個市鎮，位置喺沙藍特。
La Forêt-Fouesnant

La Forêt-Fouesnant係法國嘅一個市鎮，位置喺布禮斯大區嘅菲尼斯泰爾。
La Forêt-du-Parc

La Forêt-du-Parc係法國嘅一個市鎮，位置喺厄爾。
Merdrignac

Merdrignac係法國嘅一個市鎮，位置喺阿摩爾濱海。
Mergey

Mergey係法國嘅一個市鎮，位置喺奧布。
Mercurol-Veaunes

Mercurol-Veaunes係法國嘅一個市鎮，位置喺德龍。
Mercus-Garrabet

Mercus-Garrabet係法國嘅一個市鎮，位置喺阿列日。
Mercuès

Mercuès係法國嘅一個市鎮，位置喺奧斯坦尼大區嘅洛特。
Olmeta-di-Tuda

Olmeta-di-Tuda係法國嘅一個市鎮，位置喺上歌斯嘉。
Olmi-Cappella

Olmi-Cappella係法國嘅一個市鎮，位置喺上歌斯嘉。
Olmiccia

Olmiccia係法國嘅一個市鎮，位置喺南歌斯嘉。
Ols-et-Rinhodes

Ols-et-Rinhodes係法國嘅一個市鎮，位置喺阿韋龍。
Omblèze

Omblèze係法國嘅一個市鎮，位置喺德龍。
Olmet-et-Villecun

Olmet-et-Villecun係法國嘅一個市鎮，位置喺奧斯坦尼大區嘅埃羅。
Olmeta-di-Capocorso

Olmeta-di-Capocorso係法國嘅一個市鎮，位置喺上歌斯嘉。
Olmeto

Olmeto係法國嘅一個市鎮，位置喺南歌斯嘉。
Olonzac

Olonzac係法國嘅一個市鎮，位置喺奧斯坦尼大區嘅埃羅。
Ondes

Ondes係法國嘅一個市鎮，位置喺奧斯坦尼大區嘅上加龍。
OneDrive

OneDrive，全名Microsoft OneDrive，原本叫Windows Live SkyDrive，喺微軟所推出嘅網絡硬碟以及雲端服務。使用者可以上傳佢哋嘅檔案去到伺服器上面，並且可以透過網絡瀏覽器去瀏覽嗰啲檔案。更加可以直接編輯同埋睇Microsoft Office文件。同時亦都推出同步上載軟件，可以喺電腦直接存取同埋同步檔案。另外，OneDrive亦都畀使用者透過Microsoft Account去限制唔同嘅用戶存取檔案，畀使用者決定係唔係將檔案同公眾分享，或者係限於聯絡清單上嘅人先至能夠存取；而且對所有人公開嘅檔案就唔需要Microsoft Account都可以存取。
Office 365訂閱用戶可以獲得1TB嘅儲存空間，免費用戶可以獲得5GB儲存空間（用户除咗免費空間重可以邀請新用户加入OneDrive，你同被邀請者都可以獲得0.5GB額外嘅儲存空間，最高有10GB），用戶可選擇付款擴充容量。OneDrive而家支援10GB嘅檔案。另外，微軟亦提供以Silverlight同HTML5為基礎嘅檔案上傳功能，使用者淨係要透過「拖拉」嘅方式就可以將檔案上傳。但如果冇裝Silverlight或瀏覽器唔支援HTML5，就每次同時淨係可以上傳5個檔案。
由於同BSkyB存在商標嘅爭議，2014年1月，微軟宣布將SkyDrive改名為OneDrive。
Oncieu

Oncieu係法國嘅一個市鎮，位置喺安省。
One HarbourGate

One HarbourGate係香港一組寫字樓，喺紅磡紅鸞道18號，2016年起好，發展商係會德豐。
One HarbourGate有兩座樓：
中國人壽中心
祥祺中心
OneRepublic

OneRepublic係美國搖滾樂隊，2002年喺美國哥羅拉度泉成立。
Rieux-en-Val

Rieux-en-Val係法國嘅一個市鎮，位置喺奧德。
Rignac, Lot

Rignac, Lot係法國嘅一個市鎮，位置喺奧斯坦尼大區嘅洛特。
Rigney

Rigney係法國嘅一個市鎮，位置喺杜。
Rignosot

Rignosot係法國嘅一個市鎮，位置喺杜。
Rignieux-le-Franc

Rignieux-le-Franc係法國嘅一個市鎮，位置喺安省。
Rigny-la-Nonneuse

Rigny-la-Nonneuse係法國嘅一個市鎮，位置喺奧布。
Riez

Riez係法國嘅一個市鎮，位置喺上普羅旺斯阿爾卑斯。
魔髮奇緣

《魔髮奇緣》（英文：Tangled）係一套由和路迪士尼喺2010年製作同發行嘅動畫戲電影，喺美國喺2010年11月24號上畫。佢係迪士尼第50套經典動畫長片。故仔改編自德國格林兄弟童話《長髮姑娘》。
魔鬼

魔鬼係天神嘅死對頭，擁有超自然嘅邪惡力量。喺基督教嘅《聖經》入面，魔鬼就係撒旦。
魔鬼通常畀人用嚟形容負面嘅嘢，不過例外嘅就係「身材」，話人「魔鬼身材」即係讚人身材玲瓏浮凸。
魔髮精靈：唱遊大世界

《魔髮精靈：唱遊大世界》（英文：Trolls World Tour）係套2020年美國電腦動畫片，《魔髮精靈》續作，由夢工場製作。配音陣容有安娜姬妲妮、側田添百力、森洛維、占士高登、麗素布魯。粵語配音陣容有李幸倪、林奕匡。
魔鬼山

魔鬼山（Devil's Peak），係香港嘅山，海拔高222米，喺觀塘區。
魔髮精靈

《魔髮精靈》（英文：Trolls）係套2016年美國電腦動畫片，由夢工場製作。配音陣容有安娜姬妲妮、側田添百力。粵語配音陣容有李幸倪、林奕匡。
魔髮精靈：夾BAND天團

《魔髮精靈：夾BAND天團》（英文：Trolls Band Together）係套2023年美國電腦動畫片，《魔髮精靈：唱遊大世界》續作，由夢工場製作。配音陣容有安娜姬妲妮、側田添百力、卡蜜拉卡貝優、艾力安德烈、艾米舒默。粵語配音陣容有李幸倪、林奕匡、廖子妤、周祉君。
魔鬼交易

魔鬼交易（Deal with the Devil）係源自歐洲嘅一條橋段，狹義上指一個角色為咗追求權力同財富等嘅嘢而將靈魂賣俾魔鬼；廣義上，魔鬼交易可以泛指一個角色為咗追求某啲嘢而出賣自由意志或者良心等對人嚟講重要嘅嘢。
按照傳統基督教對巫術嘅解讀，魔鬼交易要喺人類同撒旦或者其他惡魔之間簽署。人類以自己嘅靈魂換取惡魔嘅恩惠。喺唔同嘅故仔裏面，惡魔提供嘅誘惑唔一樣，但係通常包括青春、知識、財富或者權力。亦都有啲人毫無所圖咁簽署魔鬼契約，只係為咗可以幫惡魔服務。喺故事裏面，魔鬼交易通常都有好大危險性，簽約者往往喺魔鬼嘅恩惠付出自己嘅靈魂。呢啲故仔通常都係以道德教訓作結，一個想投機取巧嘅人會獲得永恆嘅詛咒。亦都有一啲故仔刻意製造反轉結局，好似一個狡黠嘅農民以智取勝，戰勝惡魔。
魔鬼山炮台

魔鬼山炮台係香港舊時一個炮台，響九龍油塘魔鬼山，1902年落成啟用，到1941年香港保衛戰時未有發揮明顯作用，戰後荒廢。
喺2009年12月18號被評為香港二級歷史建築。
魔鬼蛋糕

魔鬼蛋糕係有豐富朱古力嘅蛋糕，同天使蛋糕相對。兩種蛋糕類型係非常唔同，魔鬼蛋糕除咗朱古力外，會用較少嘅蛋。
Saint-Sulpice-de-Royan

Saint-Sulpice-de-Royan係法國嘅一個市鎮，位置喺濱海沙藍特。
Saint-Sulpice-la-Forêt

Saint-Sulpice-la-Forêt係法國嘅一個市鎮，位置喺布禮斯大區嘅伊勒-維萊訥。
Saint-Sulpice, Lot

Saint-Sulpice, Lot係法國嘅一個市鎮，位置喺奧斯坦尼大區嘅洛特。
P牌

P牌，正式名暫准駕駛執照（Probationary driving licence），係香港運輸署對新牌仔發出嘅一種特殊車牌，考完學牌頭12個月攞住。

文化
喺香港，「P牌」亦做咗對「新仔」嘅其中一個稱呼。
Q-學習

Q-學習（Q-learning）係強化學習上常用嘅一種演算法，用 Q-學習嘅人工神經網絡會儲住一個數據庫，個庫包含咗一大柞狀態、行動同埋佢哋嘅配對。某狀態之下做某行動畀到正面結果嘅話，相應嘅狀態行動配對嘅數值（打分）會上升，反之就下降；而個神經網絡撞親類似狀態嗰陣，就可以憑「邊個行動同呢個狀態嘅配對數值最大」做準則嚟決定採取乜嘢行動。
P區元素

p區元素係元素週期表入面IIIA族（13族）到VIIIA族（18族）元素，即係有硼族元素、碳族元素、氮族元素、氧族元素、鹵素同埋惰性氣體（但唔包氦）。
Q

好多人周不時會將粵語粗口字「㞗」（粵拼：gau1），讀歪成「粵拼：kiu1」，令語氣斯文啲啲，要寫出嚟就用「Q」代表。
解作「可愛」嘅英文「cute」經常會被撈落去官話及廣府話等中文嘅口語，入文時就轉寫成「Q」（讀作「粵拼：kiu1」）。
好多講廣州話嘅人，鍾意用英語「cue」嚟稱呼用於桌球之類嗰啲運動嘅球桿；發音「粵拼：kiu1」，寫成「Q」；因而衍生出包括「一Q清檯」嘅術語，「Q」亦用作男方同人哋扑嘢直至射精之次數嘅量詞——有比喻㧻波動作同條嘢㨃向前有啲相似嘅意味，而兩者皆包含可以叫做「入洞」嘅過程。
P牌網購團

《P牌網購團》（Online Shopaholic），係香港電視娛樂製作嘅真人騷節目，2017年12月11號到2018年3月26號逢禮拜一22:30-23:00喺ViuTV播，由羅敏莊、盧頌之、陳安立、黃奕晨、趙詠瑤、胡希文、陳俞希、張紋嘉主持。節目用網購做主題，主持會介紹點用最平價去網購，又會查訪市民網購習慣，同埋會搞真人實證，試下網購會唔會唔對辦，定係物超所值。

節目調動
2018年1月1號：由於直播特備節目《2017年度叱咤樂壇流行榜頒獎典禮》，所以暫停播映一集。
Q1

問題或疑問嘅縮寫。例如第一條問題或問題1呢兩種講法大多數簡稱做Q1。
季度嘅縮寫。例如第一季度或季度1呢兩種講法，商業範圍簡稱做Q1。
會計年度嘅縮寫。例如第一會計年度或會計年度1呢兩種講法，會計範圍簡稱做Q1。
籃球比賽入面講嘅第1節簡寫（Q1）
雷神之鎚引擎：雷神之鎚第一代遊戲嘅核心，簡稱Q1。
Q1 (摩天大廈)：澳洲昆士蘭黃金海岸嘅摩天大廈。
機電學入面講嘅晶體管
中國圖書館分類法入面講嘅生物學
描述統計學入面講嘅四分差
字數搞清楚
Q150

喺昆士蘭舊總督府嘅Q150時間囊的牌匾。
喺舊總督府嘅Q150時間囊。
Q150係指澳洲昆士蘭由新南威爾士脫離150週年紀念。
昆士蘭喺1859年脫離新南威爾士，成為昆士蘭殖民地（英文：Colony of Queensland），之後喺1901年加入澳洲聯邦成為昆士蘭州。Q150就係喺2009年嘅慶祝活動。
P牌女議員

《P牌女議員》（韓文：출사표，直譯《出師表》），係2020年韓國KBS劇集，由林珍娜、朴成勳主演。故仔講位份份工都做得唔長嘅女主角，誤打誤撞當選咗區議員嘅歷程。
香港免費電視頻道ViuTV喺2021年4月14號到5月14號逢禮拜一到五晚20:30－21:30播出。
Longpré-le-Sec

Longpré-le-Sec係法國嘅一個市鎮，位置喺奧布。
Longsols

Longsols係法國嘅一個市鎮，位置喺奧布。
Longwell Green Coachworks

Longwell Green Coachworks係英國碧仙桃Longwell Green一間執咗笠嘅車身廠。
公司創辦人William J. Bence喺1891年開辦馬車綫，往返碧仙桃同埋周邊嘅鄉村。1919年佢開始經營巴士綫，並以W. J. Bence & Sons做牌子開始出巴士車身。除巴士車身以外，W. J. Bence & Sons亦都有出客貨車車身。
第二次世界大戰期間，公司受英國軍方所託去出車身。1944年公司改名做Longwell Green Coachworks。戰後，Longwell Green繼續出巴士、貨車同埋客貨車車身。
Longwell Green喺1966年出咗最後一個巴士車身，之後專注出貨車同埋客貨車車身，1983年執笠。

其他
Longwell Green一班職員喺英格蘭贏咗1966年FIFA世界盃之後，組織咗名為Longwell Green Sports F.C.嘅足球會。足球會到今時今日都重喺度。
Longré

Longré係法國嘅一個市鎮，位置喺沙藍特。
Longues-sur-Mer

Longues-sur-Mer係法國嘅一個市鎮，位置喺卡爾華多斯。
Longvillers

Longvillers係法國嘅一個市鎮，位置喺卡爾華多斯。
Longwé

Longwé係法國嘅一個市鎮，位置喺亞丁。
Longvic

Longvic係法國嘅一個市鎮，位置喺黃金丘。